**Risikovurdering av arrangementer**

Risikovurdering kan omfatte punktene beskrevet i tabellen under.

|  |  |  |
| --- | --- | --- |
| **Risikofaktor** | **Vurdering** | **Risikoreduserende tiltak** |
| **Smittespredning av covid-19 i kommunen** | Ved lokal smittespredning er det stor risiko for smitte ved arrangementer | Avlyse / utsette  Webinar eller lignende hvis mulig |
| **Internasjonal deltagelse** | Internasjonal deltagelse øker risiko for smitte. Personer som har vært i utlandet de siste 14 dager skal være i hjemmekarantene | Sikre god informasjon  Personer med luftveissymptomer skal ikke komme på arrangementet |
| **Deltagere med samfunnskritiske oppgaver** | For arrangementer som involverer helsesektoren eller deltagere med andre samfunnskritiske funksjoner bør det utvises særlig forsiktighet | Sikre god informasjon  Webinar eller skypemøte  Hygienetiltak |
| **Risikogrupper** | Eldre personer og personer med underliggende kronisk sykdom har høyere risiko for alvorlig forløp av covid-19 | Sikre god informasjon  Hygienetiltak |
| **Innendørs eller utendørs arrangement** | Det er større smitterisiko ved innendørs arrangementer enn utendørs | Vurder om hele eller deler av arrangementet kan holdes utendørs |
| **Antall deltagere / utøvere / publikum** | Et stort antall deltagere/utøvere/publikum og tett kontakt øker risiko for smitte. Avstandskrav (minimum en meter mellom personer) må overholdes. | Begrense antall  Redusere nærkontakt, for eksempel ved å redusere antall publikum, regulere publikumsområder, øke antall toaletter |
| **Åpent arrangement** | Det vil være usikkerhet rundt antall, tilstedeværelse av personer fra utbruddsområder, risikogrupper og annet.  Åpent arrangement er per nå ikke tillatt | Kartlegge og estimere antall  Begrense antall deltagere hvis mulig |
| **Matservering / alkoholservering** | Matserveringssteder er ofte forbundet med tett kontakt. Alkoholservering kan redusere effekt av smitteverntiltak | Hygienetiltak  Øke kapasitet på antall serveringssteder og spiseplasser eller eventuelt avvikle hele eller deler av serveringstilbudet |
| **Transport** | Transport til og fra arrangementer er ofte forbundet med smitterisiko på grunn av tett kontakt | Øke kapasitet på transport  Sikre godt renhold på transportmidler  Se [veileder for kollektivtransport](https://www.fhi.no/nettpub/coronavirus/rad-og-informasjon-til-andre-sektorer-og-yrkesgrupper/kollektivtransport/?term=&h=1) |
| **Varighet på arrangementet** | Langvarige arrangementer vil kunne øke sannsynlighet for smittespredning | Vurdere å korte ned arrangementet |